Plungės žydų senosios kapinės

Plungės žydų senosios kapinės – neveikiančios žydų kapinės Plungės mieste.

Iki Antrojo pasaulinio karo Plungės žydų senosiose kapinėse stūksojo 1500 mirties metais datuoti Restų giminės antkapiai.Plungės Žydų Istorija. Jakovo Bunkos Labdaros ir Paramos Fondas. Nuoroda tikrinta 2025-01-22. Sovietiniu laikotarpiu, nepaisant nedidelės vietos žydų bendruomenės protestų, valdžios sprendimu šių kapinių teritorijoje 1974–1975 m. iškilo tuometinė Plungės 4-oji vidurinė mokykla. Prieš darbų pradžią giminaičiams leista perlaidoti palaikus, tačiau tai padarė nedaugelis. Antkapiniai paminklai išgabenti į 1941 m. masinių žydų žudynių vietą Kaušėnuose, netoliese Plungės.

Lietuvai atgavus nepriklausomybę,Plungės žydų takais. www.visitplunge.lt. Nuoroda tikrinta 2025-01-22. plungiškio J. Bunkos (1923–2014), praminto Paskutiniuoju Plungės žydu, rūpesčiu antkapiai perkelti į neužstatytą senųjų kapinių pašalį. Greta mokyklos plytinčiame skverelyje išlikę antkapiai (iš viso 91) surikiuoti į keturias eiles.Senosios žydų kapinės. Plungės žinios, 2020-04-13. Nuoroda tikrinta 2023-04-02. Jie nėra puošnūs. Seniausias datuojamas 1906 m. Išsiskiria antkapis, kurio žemutinė epitafijos dalis yra anglų kalba, taip pat savitas dvigubas antkapis, kurio forma vaizduoja Dešimties Dievo įsakymų lenteles.L. Lem­pert: „Ka­pi­nes ga­li­ma skai­ty­ti kaip kny­gą“. Plungės Žinios, 2019-06-06. Nuoroda tikrinta 2025-01-22.

 Išnašos 

Kategorija:Žydų kapinės Lietuvoje
Kategorija:Plungė